Diari Oficial de la Generalitat Valenciana


Sumari del DOGV 9751, del 22-12-2023 (2023/12935)

RESOLUCIÓ de 14 de desembre de 2023, de la Direcció General d'Ordenació Educativa i Política Lingüística, per la qual s'obri un termini extraordinari de presentació de sol·licituds per a l'autorització de centres per a la formació i l'avaluació del nivell A1 de coneixements de valencià, de conformitat amb els criteris per a acreditar i expedir el certificat de nivell A1 de coneixements de valencià per la Junta Qualificadora de Coneixements de Valencià, que s'establixen en la Resolució de 3 d'octubre de 2023 de la Direcció General d'Ordenació Educativa i Política Lingüística.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12704


Data del document
:   14-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 14 de desembre de 2023, de la Direcció General d'Ordenació Educativa i Política Lingüística, per la qual s'obri un termini extraordinari de presentació de sol·licituds per a l'autorització de centres per a la formació i l'avaluació del nivell A1 de coneixements de valencià, de conformitat amb els criteris per a acreditar i expedir el certificat de nivell A1 de coneixements de valencià per la Junta Qualificadora de Coneixements de Valencià, que s'establixen en la Resolució de 3 d'octubre de 2023 de la Direcció General d'Ordenació Educativa i Política Lingüística. [2023/12743]  
La Direcció General d'Ordenació Educativa i Política Lingüística va publicar en el DOGV núm. 9699, de 6 d'octubre de 2023, la Resolució de 3 d'octubre de 2023, en la qual s'establien els criteris per a acreditar i expedir el certificat de nivell A1 de coneixements de valencià. Mitjançant la Resolució de 16 de novembre de 2023, de la Direcció General d'Ordenació Educativa i Política Lingüística, s'autoritza a impartir cursos de formació i avaluació del nivell A1 de coneixements de valencià de la Junta Qualificadora de Coneixements de Valencià (JQCV).  
  
La Resolució de 7 de juliol de 2023, del secretari autonòmic d'Educació i Formació Professional, per la qual s'aproven les instruccions per a l'organització i el funcionament dels centres de Formació de Persones Adultes durant el curs acadèmic 2023-2024, determina en l'apartat 8.7.7 que els centres, sempre que tinguen places vacants disponibles i d'acord amb els criteris i procediments descrits en l'apartat 8.6 de la resolució esmentada, han d'admetre aquelles persones adultes que sol·liciten ser inscrites fins al dia 31 de gener de 2024, en qualsevol dels programes formatius impartits.  
  
Atés que hi ha centres que encara poden organitzar cursos, sempre que complisquen amb el mínim d'hores previst en l'apartat cinqué de la Resolució de 3 d'octubre de 2023 esmentada, és convenient obrir un nou període extraordinari de presentació de sol·licituds.  
  
Per tant, d'acord amb les competències atribuïdes a esta direcció general en l'article 10 del Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació, resolc:  
  
Únic. Obertura d'un nou període extraordinari de presentació de sol·licituds  
1. Obrir un termini extraordinari de presentació de sol·licituds per a l'autorització de centres per a la formació i l'avaluació del nivell A1 de coneixements de valencià, seguint els criteris i procediments establits en la Resolució de 3 d'octubre de 2023, de la Direcció General d'Ordenació Educativa i Política Lingüística. Este termini començarà l'endemà de la publicació de la present resolució en el Diari Oficial de la Generalitat Valenciana i finalitzarà el dia 31 de gener de 2024.  
  
2. La persona responsable de la direcció del centre o el personal tècnic de les oficines municipals de promoció lingüística formalitzaran la sol·licitud d'acord amb el model que figura com a annex únic d'esta resolució. Este model es troba a disposició dels centres i de les entitats sol·licitants en la pàgina web següent:  
www.ceice.gva.es/web/dgplgm/altres-cursos.  
Les sol·licituds s'hauran de presentar davant del Servei de Formació i Acreditació de la Direcció General d'Ordenació Educativa i Política Lingüística exclusivament per mitjans telemàtics, a través del procediment que figura en l'enllaç següent:  
https://www.gva.es/va/inicio/procedimientos'id\_proc=18642.  
  
Per a la presentació, seran vàlids qualsevol dels sistemes de firma electrònica admesos en la seu electrònica de la Generalitat.  
  
Contra esta resolució, que no posa fi a la via administrativa, les persones interessades poden interposar un recurs d'alçada davant de la Secretaria Autonòmica d'Educació en el termini d'un mes a comptar a partir de l'endemà de la publicació, de conformitat amb el que disposen els articles 112.1, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 de desembre de 2023.- El director general d'Ordenació Educativa i Política Lingüística: Ignacio Martínez Arrúe.